Държавен вестник, бр. 25, 2021 г., стр. 81

БРОЙ  25	
Д Ъ Р Ж А В Е Н  В Е С Т Н И К 	
СТР.  81  
длъжни да се регистрират на платформата. 
Тези търговци подават в комисията декларация 
по образец, че не осъществяват продажби на 
електрическа енергия на крайни клиенти на 
територията на Република България. 
(3) За ползването на платформата от лица 
извън тези по ал. 1 и 2 не е необходима ре­
гистрация или изпълнение на други условия.
Чл. 6. (1) Лицето по чл. 5, ал. 1 подава 
по електронен път до оператора искане по 
образец за регистрация на платформата в 
едноседмичен срок от постановяване на ре­
шение за издаване на лицензия за дейността 
„търговия с електрическа енергия“.
(2) С искането по ал. 1 се заявява създава­
нето на потребителски профил в платформа­
та, като задължително се посочва поне едно 
лице, което е оправомощено да има достъп 
до неговия профил.
(3) Информацията за всяко лице с право на 
достъп до профила на търговеца задължително 
съдържа имената на лицето, служебен телефон 
и адрес на служебна електронна поща.
(4) Регистрация не се извършва при по­
сочване на един и същ адрес на служебна 
електронна поща за повече от едно лице.
Чл. 7. (1) Искането по чл. 6, ал. 1 се разглеж­
да в едноседмичен срок от постъпването му. 
(2) При установяване на нередовности на 
подателя се дават указания и срок от три 
работни дни за отстраняването им. При не­
отстраняване в срок процедурата по регис­
трация се прекратява, за което подателят се 
уведомява.
Чл. 8. (1) В случай че искането по чл. 6, 
ал. 1 съответства на тези правила, се създава 
потребителски профил на търговеца, както и 
индивидуални потребителско име и парола 
на всяко от лицата, оправомощени да имат 
достъп до неговия профил.
(2) Търговецът се уведомява за наименова­
нието на създадения потребителски профил 
на електронния адрес, от който е изпратено 
искането по чл. 6, ал. 1. Потребителското име 
и паролата на всяко от лицата, оправомоще­
ни от търговеца да имат достъп до неговия 
профил, се изпращат на съответното лице на 
посочената служебна електронна поща.
Чл. 9. (1) Наименованието на потребител­
ския профил на търговеца съдържа фирмата на 
търговеца съгласно търговския регистър или 
съответния регистър на държавата – членка 
на Европейския съюз/Европейското иконо­
мическо пространство, където дружеството 
е регистрирано, и може да включва и лого.
(2) Потребителското име на лице по чл. 6, 
ал. 3 съвпада с предоставения адрес на слу­
жебна електронна поща на съответното лице. 
Потребителското име не може да бъде проме­
няно освен от оператора при необходимост, 
свързана със сигурността на платформата, 
или след постъпване на изрично искане за 
това от страна на търговеца.
(3) След първо влизане в платформата вся­
ко лице по чл. 6, ал. 3 е длъжно да промени 
предоставената му парола. При забравена 
парола или при съмнения за нерегламентиран 
достъп до профила му търговецът е длъжен 
да поиска предоставянето на нова парола за 
същото потребителско име или нови потре­
бителско име и парола и/или заличаване на 
потребителското име.
(4) Извън случаите по ал. 2 и 3 всяка 
промяна във вече регистриран профил се 
извършва по искане на съответния търговец.
(5) За всяка промяна в профила търговецът 
се уведомява незабавно.
Чл. 10. (1) Операторът прекратява служебно 
регистрацията на търговец в следните случаи:
1. при прекратяване и отнемане на лицен­
зията на търговеца;
2. при отстраняване на търговеца от пазара 
на електрическа енергия.
(2) Операторът прекратява регистрацията 
по искане на търговец при преустановяване 
сключването на сделки за продажба на елек­
трическа енергия на крайни клиенти. В този 
случай едновременно с искането за прекра­
тяване на регистрацията търговецът подава 
и декларацията по чл. 5, ал. 2.
(3) При прекратяване на регистрацията се 
премахват и всички публикувани оферти от 
търговеца.
(4) В случаите на прекратяване на регис­
трацията операторът уведомява незабавно 
съответния търговец.
(5) Прекратяването на регистрацията има 
действие само занапред.
Чл. 11. При системно нарушаване на 
правилата операторът има право временно 
да преустанови участието на търговеца на 
платформата за определен срок, но за не 
повече от 30 дни.
Г л а в а  т р е т а
ВИДОВЕ ОФЕРТИ 
Чл. 12. На платформата се публикуват 
оферти, които се разграничават по адресат и 
по съдържание.
Чл. 13. (1) Отделните адресати на оферти 
се обособяват в зависимост от някой или 
комбинация от следните критерии, но не само:
1. тип краен клиент (битов или небитов);
2. характеристика на монтираното на обекта 
на клиента средство за търговско измерване 
(със или без възможност за периодично измер­
ване на количествата електрическа енергия 
за всеки период на сетълмент);
3. оператор на електроразпределителната 
мрежа, към която е присъединен обектът на 
клиента;
4. профил на потребление на клиента;
5. средномесечно потребление на клиента;
6. други.